Diari Oficial de la Generalitat Valenciana


Sumari del DOGV 9986, del 18-11-2024 (2024/11400)

RESOLUCIÓ de 13 de novembre de 2024, de la Direcció General de Formació Professional, per la qual es posposa la realització de les proves per a l'obtenció dels títols de tècnic o tècnica i de tècnic o tècnica superiors de Formació Professional per a l'any 2024, convocades per la Resolució de 23 de setembre de 2024, a conseqüència de la Depressió Aïllada en Nivells Alts (DANA) esdevinguda en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11024

CVE
:   HFHH-D-7434-81999

Data del document
:   13-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * desastre natural
    * títol d'estudis
    * ensenyament professional
    * ensenyament tècnic
    * examen

La depressió aïllada en nivells alts (DANA) esdevinguda en la Comunitat Valenciana ha ocasionat una situació excepcional, atés que ha tingut conseqüències destructives en persones, béns i infraestructures. Així mateix, ha produït afectacions en les xarxes de comunicació de carreteres i ferroviària, restriccions en la mobilitat, impossibilitat o dificultats greus de desplaçament per part de les persones, així com el tancament temporal de centres educatius, que impedixen la prestació normal dels servicis essencials i el funcionament normal de la societat.

Davant d’esta situació, mentres es duen a terme els treballs dirigits a restablir la normalitat en les zones sinistrades, i per tal de garantir, en la mesura que siga possible, el funcionament normal de l'activitat en les zones no afectades és necessària l'adopció de mesures de reorganització. En este cas, es modifiquen les dates de realització de les proves per a l'obtenció dels títols de tècnic o tècnica i tècnic o tècnica superiors de Formació Professional per a l'any 2024, convocades per la Resolució de 23 de setembre de 2024, de la Direcció General de Formació Professional, i es procedix a nomenar nous centres examinadors que substituiran aquells que han resultat afectats.

Per tant, davant d’esta situació excepcional derivada d'una emergència de caràcter imprevisible, i de conformitat amb el resolc segon de la Resolució de 23 de setembre de 2024, de la Direcció General de Formació Professional, per la qual es convoquen les proves per a l'obtenció dels títols de tècnic o tècnica i de tècnic o tècnica superiors de Formació Professional per a l'any 2024 (DOGV 9946, 27.09.2024),

RESOLC

*Primer*

Posposar les dates de realització de les proves per a l'obtenció dels títols de tècnic o tècnica i de tècnic o tècnica superiors de Formació Professional per a l'any 2024 en tots els centres que figuren en els annexos I i II de la Resolució de 23 de setembre de 2024, previstes per al període del 19 al 27 de novembre de 2024, que es realitzaran de l'11 al 18 de desembre de 2024.

*Segon*

Modificar el llistat de centres examinadors de la província de València tal com figura en l'annex I de la present resolució.

Les sol·licituds d'inscripció que hagen sigut presentades en els centres afectats seran considerades com a vàlides, i els expedients es traslladaran d'ofici als nous centres examinadors per a la seua normal tramitació.

*Tercer*

La publicació d'un nou calendari (annex IX) que establix les noves dates de realització de les proves i d’actuacions posteriors.

*Quart*

En la resta dels aspectes relatius a estes proves, es manté tot el procediment establit en la Resolució de 23 de setembre de 2024, i els serà aplicable el que es disposa en esta resolució.

*Quint*

Es podrà consultar tot el relatiu a la realització de les proves en la pàgina web de Formació Professional: <https://ceice.gva.es/va/web/formacion-profesional/pruebas-para-obtener-el-titulo-de-tecnico-y-tecnico-superior>

DISPOSICIÓ FINAL

*Única*

Esta resolució produirà efectes el dia de la seua publicació en el *Diari Oficial de la Generalitat Valenciana*.

Contra la present resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació, en el termini d'un mes comptat de l'endemà de la seua publicació en el *Diari Oficial de la Generalitat Valenciana*, de conformitat amb  els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.

  

València, 13 de novembre de 2024

Marta Armendia Santos

Directora general de Formació Professional

Esta disposició conté annexos. Consulteu-ne la versió en PDF.